Workshop umožní účastníkom získať základný prehľad o koordinácii
multidisciplinárneho tímu. Je orientovaný na 3 fázy koordinácie:
- Vznik tímu
- Stabilizácia tímu
- Úvod do konziliárneho stretnutia
Workshop je realizovaný školiteľmi zážitkovou formou a smeruje k osvojeniu
konkrétnych nástrojov a postupov, ktoré pri koordinácii multidisciplinárneho tímu prax
vyžaduje.
Lektorky pripravili pútavý materiál, užitočný pre okamžité uplatnenie v zajtrajšej praxi
účastníka.
Pre koho je workshop určený:
- Metodici z pomáhajúcich profesií
- Pracovníci z pomáhajúcich profesií (odborní zamestnanci: psychológovia, školskí
psychológovia, sociálni pracovníci, sociálni, liečební, špeciálni pedagógovia,
asistenti a iní)
- Pedagógovia (materská škola, základná škola, stredná škola, vysoká škola),
výchovní poradcovia, koordinátori prevencie i kariérneho rozvoja, riaditelia škôl
- Študenti psychológie, sociálnej práce, špeciálnej pedagogiky atď.
- Rodičia, ktorí hľadajú ďalšie cesty pri výchove svojich detí
- Všetci, ktorí majú záujem o osobnostný a tímový rozvoj
Lektor: Oľga Okálová, PhD. a hostia
Oľga je sociálny pracovník a špeciálny pedagóg. Pochádza z Ružomberka. Doktorát
zamerala na komunitné plánovanie sociálnych služieb. V špeciálno-pedagogickej činnosti
sa zameriavala na dialogickú inklúziu osôb s FASD (www.fasedu.sk). Profesijne pôsobila
aj v školských poradenských zariadeniach. Niekoľko rokov realizuje koordináciu inter
a multidisciplinárnych tímov, poradenstvo a intervenciu s rodinou. Pri práci pracuje s
jazykom klienta a jeho okolím, hľadá spôsob ako tvoriť dialóg a z neho podporný systém,
ktorému klient rozumie a je ním zohľadnený.
"Darí sa mi práca s rodinami v kríze, často v rozvodovom konaní, alebo skupinami
profesionálov v oblasti školstva a sociálnej práce. Je pre mňa veľkou výzvou poznať
pojítka, procesy dialógu a spolupráce. Venujem sa školiacej a koordinačnej činnosti
zameranej na tvorbu a etablovanie multidisciplinárnych tém a tímov. Komunikácia v
konzultáciách s kýmkoľvek je pre mňa prostriedkom k vzájomnej reflexii, porozumeniu a
rovnováhe fungovania vo vzťahoch. Dodnes som absolvovala aj lektorovala viaceré
vzdelávacie programy.
Tie, ktoré ma pre prácu s tímami pripravili sú ročný ICCP akreditovaný program "MODI"
– NARATIV pod Taos Institute a Houston Galveston Institute, ako aj prístup zameraný na
riešenie, známy pod názvom "Solution Focused Approach". V rámci neho som
absolvovala program KIDS' SKILLS – na riešenie orientovaná práca s dieťaťom, rodičmi
a komunitou. Aktuálne som v dvoch školiacich programoch:
SOLUTIONS FOCUS -KOMPLEXNÍ VÝCVIK V TERAPII A PORADENSTVÍ ZAMĚŘENÉM NA ŘEŠENÍ
a ZÁKLADNÍ VÝCVIK V OTEVŘENÉM DIALOGU.